** Zápis detí do materskej školy pre školský rok 2021/2022**

 Riaditeľka Materskej školy, Bátovce v zriaďovacej pôsobnosti Obce Bátovce v súlade so zákonom NR SR 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov oznamuje, že zápis detí do materskej školy (prijímanie žiadostí na prijatie dieťaťa do MŠ) pre školský rok 2021/2022 sa uskutoční v termíne  **3. mája 2021 a 4. mája 2021.** Žiadosť o prijatie dieťaťa (tlačivo) je na webovej stránke obce Bátovce, alebo si ho môžete vyzdvihnúť v komunitnom centre Bátovce. Žiadosť, prosím vypíšte, potvrďte u všeobecného lekára pre deti a dorast a pošlite ju poštou, (resp. preskenovanú elektronicky) na adresu: Materská škola, Bátovce 408, 935 03 Bátovce. Je možné žiadosť doručiť aj osobne do materskej školy v dňoch 3. a 4. mája 2021 v čase 10: 30 – 11: 30 hod. (v súlade s aktuálnymi epidemiologickými opatreniami).

**PRE DIEŤA, KTORÉ K 31. 8. 2021 DOSIAHLO 5. ROK VEKU, JE PREDPRIMÁRNE VZDELÁVANIE UŽ POVINNÉ!**

 **PODMIENKY PRIJÍMANIA**

* deti spravidla vo veku od 3 – 6 rokov /dieťa samostatne používa toaletu a má osvojené hygienické návyky, samostatne používa lyžicu a pohár/,
* v zmysle § 59 zákona č. 245/2008 Z. z. (školský zákon) sa **prednostne** prijímajú deti pre ktoré je predprimárne vzdelávanie povinné:

 a) **deti, ktoré dovŕšia piaty rok veku** **do 31. augusta 2021**,

b)      **deti pokračujúce v plnení povinného predprimárneho vzdelávania, ktoré majú odklad povinnej školskej dochádzky,** zákonný zástupca týchto detí musí riaditeľke MŠ predložiť:

* písomný súhlas príslušného zariadenia výchovného poradenstva a prevencie (CPPPaP),
* písomný súhlas všeobecného lekára pre deti a dorast,
* informovaný súhlas zákonného zástupcu – taktiež v tomto termíne (od 3. mája 2021 do 4. mája 2021).

 Riaditeľka materskej školy po obdržaní vypísaných žiadostí, vypíše rozhodnutia o prijatí/neprijatí dieťaťa do materskej školy pre školský rok 2021/22, resp. rozhodnutia o pokračovaní plnenia povinného predprimárneho vzdelávania, ktoré Vám budú doručené prostredníctvom pošty SR.

 **Čo ponúkame:** 

* príjemné, pokojné prostredie (moderné vybavenie tried nábytkom a didaktickou technikou),
* kvalifikovaní pedagógovia,
* ŠKVP „LIPOVINKA“ (zameranie programu na regionálne ľudové tradície, environmentálnu výchovu, zdravý životný štýl ),
* krúžková činnosť – výučba anglického jazyka kvalifikovaným lektorom,
* racionálne stravovanie, sezónne aktivity rôzneho druhu... .

Bližšie informácie Vám poskytneme: mail: msbatovce@gmail.com, tel. 036/ 63 94 162 